**Protokol z pretekov**

**Pohár MsL Banská Bystrica: 1. kolo**

**Vyhlasovateľ:** Slovenský zväz orientačných športov.

**Organizátor:** Slovenský zväz orientačných športov.

**Technické zabezpečenie:** TJ Slávia Ekonóm UMB Banská Bystrica

**Dátum:** 7. 6. 2014

**Klasifikácia pretekov:** Preteky jednotlivcov v orientačnom behu s určeným poradím kontrolných stanovíšť.

**Centrum a miesto pretekov:** Laskomerská dolina, Banská Bystrica

**Opis terénu:**  Kopcovitý terén s výraznou eróziu, ale aj ploché, čiastočne zarastené lúky.

**Mapa:** Laksomer 2014, M 1 : 10 000, E=5 m, stav 10/2014, rozmer A4. Mapovali Martin a Ondrej Piják.

**Funkcionári pretekov:** Riaditeľ pretekov – Pavol Bednár

Hlavný rozhodca – Rastislav Veselovský

Vedúci štartu – Viktória Herdová

Vedúci cieľa – Juraj Nemec

Staviteľ tratí – Juraj Nemec

**Hodnotenie pretekov:** Časový harmonogram pretekov bol dodržaný v súlade so schváleným rozpisom, okrem vyhlasovania výsledkov, ktoré boli realizované až v nedeľu na pretekoch TIKO šport. Protesty a námietky neboli podané. Preteky prebehli za polooblačného počasia (ale na mnohých miestach sa vyskytovala hustá hmla), pri teplote cca 12 stupňov.

Počas pretekov sa vážne zranil pretekár Milan Petrinec, ktorý spadol do hlbokej banskej šachty. Túto situáciu nahlásili pretekári, ktorí počuli jeho volanie o pomoc a usporiadatelia okamžite zabezpečili pomoc orgánov záchrannej služby, pretože vlastnými silami usporiadateľov nebolo možné situáciu riešiť. Pre budúcnosť organizátori pripomínajú pretekárom, že v takomto prípade vážneho zranenia je vhodné (potrebné) preteky prerušiť a problém okamžite hlásiť najbližšiemu usporiadateľovi.

Situácia, kedy sa pretekári pohybovali v noci v nebezpečnom teréne ukazuje, že usporiadateľ nedocenil riziko, že napriek varovaniu v pokynoch a skutočnosti, že minimálne časť pretekárov terén poznala, si pretekári vyberú postupy v mimoriadne ťažkom banskom teréne, miesto obehu po ceste. Toto staviteľ trate nepredpokladal, za podcenenie situácie berie plnú zodpovednosť a hlavne je to varovanie do budúcnosti (otázka, či „páskovať alebo nepáskovať“ nebezpečné miesta v noci je asi podružná, podstatnejšie je dosiahnuť, aby sa do nich pretekári nedostali).

**Schvaľovacia doložka:** Hlavný rozhodca schválil výsledky v plnom rozsahu.